paragraph_text: thumb|desno|Primjerak djela Događaji iz [[1533. godine]] Amijan Marcelin (latinski: Ammianus Marcellinus) (Antiohija, oko 330. – Rim, oko 400.) bio je rimski povjesničar. Podrijetlom je bio Grk. Svojim djelom Događaji (latinski: Res gestae) nastavio je Tacitovo djelo Povijesti (latinski: Historiae). Djelo Događaji pisano je u 31 knjizi te obrađuje rimsku povijest od početka vladavine cara Nerve do smrti cara Valensa u Bitci kod Hadrijanopola, tj. od 96. do 378. godine. Sačuvane su samo knjige 14–31., koje prikazuju povijest piščeva doba (353. – 378.). Donosi važne podatke o povijesti Ilirika. Smatra se najboljim rimskim povjesničarom nakon Tacita.<ref>Amijan Marcelin, Hrvatska enciklopedija, pristupljeno 21. srpnja 2020.